cyanic-selkie/wikianc huggingface dataset:
มาเลเซียแอร์ไลน์ เที่ยวบินที่ 17
ระหว่างเดือนพฤศจิกายน 2557 ถึงพฤษภาคม 2559 กลุ่มสืบสวนในสหราชอาณาจักร เบลลิงแคตออกข้อสรุปหลายอย่าง โดยอาศัยการตรวจสอบภาพถ่ายในสื่อสังคมและสารสนเทศโอเพนซอร์ซอื่น เบลลิงแคตกล่าวว่าเครื่องปล่อยจรวดที่ใช้ยิงเครื่องบินเป็นบุค 332 ของกองพลน้อยจรวดต่อสู้อากาศยานที่ 53 ของรัสเซียซึ่งตั้งอยู่ในคูสค์ ประเทศรัสเซีย ซึ่งมีการขนย้ายจากโดเนตสก์ไป Snizhne และถูกฝ่ายแบ่งแยกดินแดนในยูเครนควบคุมวันเดียวกับเหตุดังกล่าว
ในเดือนกรกฎาคม 2558 ประเทศมาเลเซียเสนอให้คณะมนตรีความมั่นคงแห่งสหประชาชาติตั้งคณะตุลาการระหว่างประเทศเพื่อดำเนินคดีกับผู้รับผิดชอบเหตุยิงเครื่องบินตก ข้อมติได้เสียงข้างมากในคณะมนตรีฯ แต่ประเทศรัสเซียใช้อำนาจยับยั้ง
ความรับผิดชอบสำหรับการสอบสวนถูกมอบหมายให้กับคณะกรรมการความปลอดภัยดัตช์ (DSB) และทีมสอบสวนร่วม (JIT) โดยมีเนเธอร์แลนด์เป็นหัวหน้า ซึ่งสรุปว่าอากาศยานถูกขีปนาวุธพื้นสู่อากาศบัคที่ยิงจากดินแดนที่กลุ่มแบ่งแยกดินแดนนิยมรัสเซียในยูเครนยิง ตามข้อมูลของ JIT บัคคันดังกล่าวมาจากกองพลน้อยขีปนาวุธต่อสู้อากาศยานที่ 53 ของสหพันธรัฐรัสเซีย และมีการขนส่งจากประเทศรัสเซียในวันที่อากาศยานตก ยิงจากสนามในเขตควบคุมของกบฏแล้วกลับสู่ประเทศรัสเซียในภายหลัง  จากข้อสรุปดังกล่าว รัฐบาลเนเธอร์แลนด์และออสเตรเลียถือว่ารัสเซียต้องรับผิดชอบต่อการวางกำลังบัคคันดังกล่าวและกำลังใช้ช่องทางกฎหมายในเดือนพฤษภาคม 2561  รัฐบาลรัสเซียปฏิเสธส่วนรู้เห็นในการยิงเครื่องบินตก   และคำบอกเล่าสาเหตุการตกนั้นเปลี่ยนไปเรื่อย ๆ การกล่าวถึงในสื่อรัสเซียก็แตกต่างจากในประเทศอื่น  ทั้งนี้ รัสเซียถือว่ารัฐบาลยูเครนมีความผิดฐานอนุญาตให้เที่ยวบินพลเรือนบินในเขตสงคราม
บาวเซอร์ จูเนียร์
บาวเซอร์ จูเนียร์ (クッパJr. (Kuppa Junia)) เป็นตัวละครในเกมมาริโอของบริษัทนินเทนโด โดยมีบทเป็นตัวร้าย และเขาเป็นลูกชายของบาวเซอร์ และชอบทำในสิ่งที่พ่อทำ (ลักพาตัวเจ้าหญิงพีช และกำจัดมาริโอ)
รายละเอียด
บาวเซอร์ จูเนียร์เป็นกูปปะที่มีผิวสีเหลือง หัวสีเขียว และหางม้าสีส้มแดงเหมือนพ่อ เขามีฟันซี่เล็กๆ หนึ่งซี่ แล้วมีจมูกขนาดใหญ่ กับตาสีดำขนาดเล็ก และมีกระดองสีเขียวพร้อมกับหนาม เขาสามารถพ่นไฟได้ และมีขนาดแตกต่างกันในทุกเกม โดยมีขนาดเล็กที่สุดในเกม ซูเปอร์มาริโอซันไชน์ จนมีขนาดใหญ่กว่าเจ้าหญิงพีชในซุปเปอร์มาริโอกาแล็กซี บาวเซอร์ จูเนียร์จึงเป็นตัวที่ทำให้คนดูไม่สับสนกับ "เบบี้บาวเซอร์" ในเกมซุปเปอร์มาริโอเวิร์ด 2: โยชีส์ไอแลนด์ คนพากย์เสียงบาวเซอร์ จูเนียร์คือโดโลเรส โรเจอร์ตั้งแต่ปี 2002 ถึง 2007 หลังจากนั้นเคทีย์ ซาโกยอันได้พากย์เสียงต่อมาจนถึงปัจจุบัน
การปรากฏตัว
บาวเซอร์ จูเนียร์ปรากฏตัวครั้งแรกในเกมซูเปอร์มาริโอซันไชน์ โดยเขาได้ทำลายวันพักผ่อนของมาริโอโดยการทาสีทั้งเกาะไอล์ เดลฟิโน และปลอมตัวเป็นมาริโอแล้วลักพาตัวเจ้าหญิงพีช หลังจากที่พ่อได้หลอกเขาว่าเจ้าหญิงพืชคือแม่ของเขา แล้วหลังจากนั้นเขาจึงรู้ว่าเธอไม่ใช่แม่ของเขา แต่ยังคงต้องการแก้แค้นมาริโอ บาวเซอร์ จูเนียร์ได้ปรากฏตัวกับพ่อของเขาในโฆษณา นินเทนโดสวิทช์ แพเรนทัล คอนโทรล แอป
การตอบรับ
เขาได้อันดับที่ 6 ในรายการของGameDailyภายใต้หัวข้อ 10 อันดับตัวละครของนินเทนโดที่สมควรมีเกมเป็นของตนเอง และอันดับ18 ในหัวข้อศัตรูที่ร้ายที่สุดในเกมมาริโอ Chi Lee ได้เปรียบเทียบเขาเป็นคิม จ็อง-อึน ผู้นำของประเทศเกาหลีเหนือ และเปรียบเทียบความสัมพันธ์ระหว่างสองเกาหลีเป็นอาณาจักรเห็ดและอาณาจักรกูปปะ และทาง Kotaku ได้ให้บาวเซอร์เป็นหนึ่งในพ่อที่แย่ที่สุดในวิดีโอเกมโดยการอนุญาตให้บาวเซอร์ จูเนียร์ และกูปปะลิงส์ใช้เรือโจรสลัดกับ "คฑาฟ้าแลบ"
ข้าวไก่หม้อดิน
ข้าวไก่หม้อดิน (Claypot chicken rice; ภาษาจีน: 砂煲鸡饭, 瓦煲鸡饭 or 煲仔鸡饭) เป็นอาหารเย็นที่เป็นที่นิยมทางภาคใต้ของจีน มาเลเซียและสิงคโปร์ กินกับกุนเชียงและผัก ข้าวจะหุงในหม้อดินแล้วใส่ไก่และกุนเชียงลงไปทีหลัง บางที่จะใส่ซีอิ๊วดำและปลาแห้ง การทำแบบดั้งเดิมจะหุงข้าวบนเตาถ่าน
ภาพยนตร์ลาว
ภาพยนตร์ลาว คือภาพยนตร์ภาษาลาว โดยในยุคแรกประมาณปี ค.ศ. 1950 เป็นต้นมาภาพยนตร์ลาวส่วนใหญ่เป็นหนังสารคดีที่ทำขึ้นเพื่อโน้มน้าวประชาชนให้รักชาติ ภายใต้การอำนวยการสร้างของรัฐบาลและกลุ่มแนวลาวรักชาติ (Lao Patriotic Front) อาทิเช่นภาพยนตร์เรื่อง Gathering in the Zone of Two Provinces ถือเป็นภาพยนตร์ที่เก่าแก่ที่สุด ไม่ปรากฏปีที่สร้าง สร้างโดยคนทำภาพยนตร์เวียดนาม ,20 ปีแห่งการปฏิวัติ (1965), ไซซะนะละดูแล้ง (ชัยชนะฤดูแล้ง - 1970) และ แดนแห่งอิดสะระ (1970)
หลังปี ค.ศ. 1975 หลังการปลดปล่อยประเทศ วงการหนังลาวเข้าสู่ภาวะซบเซา แต่อย่างไรก็ตามกระทรวงวัฒนธรรมได้ตั้งศูนย์สำเนาฟิล์มขึ้นเพื่อรักษาฟิล์มหนังและผลิตสารคดีเผยแพร่ทางโทรทัศน์ในวาระสำคัญต่างๆ มากกว่าการปลุกระดมดังแต่ก่อน เช่น บันทึกการประชุมนานาชาติ ,บันทึกเหตุการณ์น้ำท่วม, บันทึกการสร้างเมืองใหม่ เป็นต้น
ต่อมาปี 1983 รัฐบาลลาวและเวียดนามร่วมกันสร้างภาพยนตร์เล่าเรื่องเรื่องแรก คือ เสียงปืนจากทุ่งไห่ กำกับโดย สมจิต พนเสนาและ พัน กี นัม ผู้กำกับชาวเวียดนาม เป็นภาพยนตร์ที่มีเนื้อหาเกี่ยวกับกองกำลังทหารยุคคอมมิวนิสต์ แต่ได้ผลลัพธ์ที่ไม่ดีนัก ต่อมารัฐบาลลาวสร้างหนังเรื่อง บัวแดง ในปี 1988 เป็นเรื่องราวรันทดของครอบครัวที่ถูกพรากจากกันโดยสงครามกลางเมือง เป็นเรื่องที่มีฉากหลังอยู่ในปี 1972 ภาพยนตร์เรื่องนี้ประสบความสำเร็จดี และหนังจากทุนเวียดนามเรื่อง ขรัวพญาช้าง
ที-อาราเจแปนทัวร์ 2012: จูเอลรีบ็อกซ์
ที-อาราเจแปนทัวร์ 2012: จูเอลรีบ็อกซ์ (T-ara Japan Tour 2012: Jewelry Box) เป็นเจแปนทัวร์คอนเสิร์ตครั้งแรก ของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งแรกของพวกเขาที่ญี่ปุ่น จูเอลรีบ็อกซ์ 2012 จะเริ่มต้นขึ้นในวันที่ 19 มิถุนายน 2012 ที่ ศูนย์ศิละไอจิ ใน นาโงยะ, ประเทศญี่ปุ่น และปิดท้าย วันที่26 กรกฎาคม 2012 ที่ สนามกีฬาต่อสู้ญี่ปุ่น ใน โตเกียว, ประเทศญี่ปุ่น
ลาวาร์
ลาวาร์ (Lawar) เป็นอาหารอินโดนีเซียที่ประกอบด้วยผักหลายชนิด มะพร้าว เนื้อสัตว์สับ มีสมุนไพรและเครื่องเทศจำนวนมาก มีต้นกำเนิดที่เกาะบาหลี ลาวาร์บางแบบใส่เลือดผสมกับเครื่องเทศ ปรุงเสร็จแล้วนิยมรับประทานทันที ลาวาร์จะเรียกตามเครื่องปรุงหลัก เช่น ลาวาร์บาบี (ใส่หมู) ลาวาร์นังกา (ใส่ขนุนอ่อน) บางครั้งเรียกตามสี เช่น ลาวาร์เมอระฮ์ (สีแดง) ลาวาร์ปูติฮ์ (สีขาว)
หน่วยคุณสมบัติของยานดรากอน
หน่วยคุณสมบัติของยานดรากอน (Dragon Spacecraft Qualification Unit; DSQU) หรือ Dragon C100เป็นรุ่นต้นแบบยานอวกาศดรากอนที่ผลิตโดย SpaceX หลังจากการทดสอบภาคพื้นดินเพื่อประเมินรูปร่างและมวลของดรากอนในการทดสอบต่างๆ SpaceX ได้ปล่อยมันสู่วงโคจรระดับต่ำของโลกในเที่ยวบินแรกของจรวด Falcon 9 เมื่อวันที่ 4 มิถุนายน พ.ศ. 2553 SpaceX ใช้การปล่อยตัวเพื่อประเมินสภาพอากาศพลศาสตร์บนยานอวกาศและประสิทธิภาพของจรวดขนส่งในสถานการณ์ปล่อยตัวจริงก่อนเที่ยวบินดรากอนสำหรับ NASA ภายใต้โครงการ Commercial Orbital Transportation Services ยานอวกาศโคจรรอบโลกกว่า 300 ครั้งก่อนจะถอยตัวจากวงโคจรและกลับเข้าสู่ชั้นบรรยากาศอีกครั้งในวันที่ 27 มิถุนายน
เซี่ยจื้อ
เซี่ยจื้อ เป็นสัตว์ในประมวลเรื่องปรัมปราของเอเชียตะวันออก เช่น จีน ญี่ปุ่น และเกาหลี เชื่อกันว่า สามารถแยกแยะถูกผิดได้โดยสัญชาตญาณ จึงถือกันเป็นสัญลักษณ์แห่งกระบวนการยุติธรรม
จีน
เดิมทีมีสัตว์ชนิดหนึ่งเรียก "จื้อ" (廌) ซึ่งประมวลเรื่องปรัมปราจีนว่า เป็นสัตว์เลี้ยงของเกา เหยา (臯陶) เสนาบดียุติธรรมของจักรพรรดิชุ่น (帝舜) สัตว์นี้เป็นแพะมีเขาแหลมตรงกลางศีรษะ สามารถแยกแยะใครถูกใครผิดได้โดยสัญชาตญาณ เมื่อเกา เหยา พบปัญหาในคดีอาญา ก็จะอาศัยสัตว์ดังกล่าวช่วยเหลือ
ส่วนสัตว์ที่เรียก "เซี่ยจื้อ" นั้นปรากฏในวรรณกรรมจีนย้อนหลังไปได้ถึงสมัยราชวงศ์ฮั่น ในงานของขุนนางหยาง ฟู่ (楊阜) ซึ่งระบุว่า "สัตว์แห่งความยุติธรรม เมื่อเห็นการทะเลาะวิวาท มันจะตรงเข้าขวิดฝ่ายที่ผิด เมื่อได้ยินการทุ่มเถียงด่าทอ มันจะตรงเข้ากัดฝ่ายที่ผิด"
เอกสารอีกฉบับจากสมัยเดียวกัน คือ โชวเหวินเจี่ยจื้อ (說文解字) กล่าวว่า "จื้อ หรือเซี่ยจื้อ เป็นสัตว์คล้ายวัว แต่มีเขาเดียว สมัยก่อน เมื่อมีคดี มันจะตรงเข้าขวิดฝ่ายที่ผิด" (廌，解廌，獸也，似牛，一角，古者訴訟，令觸不直者. )
เซี่ยจื้อนับถือกันมายาวนานว่า เป็นสัญลักษณ์แห่งกระบวนการยุติธรรมและกฎหมาย สมัยราชวงศ์หมิงและราชวงศ์ชิง ขุนนางผู้ตรวจราชการจากฝ่ายตรวจการใช้รูปเซี่ยจื้อเป็นเครื่องหมายตำแหน่ง สมัยปัจจุบัน เครื่องแบบสารวัตรทหารในไต้หวันมีรูปเซี่ยจื้ออยู่ และค้อนตุลาการในจีนจะมีรูปเซี่ยจื้อสลักอยู่
ประเทศอื่น
ความเชื่อข้างต้นยังแพร่ไปในประเทศเพื่อนบ้าน คือ ญี่ปุ่น และเกาหลี
ส่วนในเกาหลี สัตว์นี้เรียก "แฮแท" หรือ "แฮชิ" (해태) เล่ากันว่า มีร่างเป็นสิงโต มีเขาหนึ่งเขาอยู่บนศีรษะ สวมกระพรวนที่คอ อาศัยอยู่ชายแดนแมนจูเรีย ต้นราชวงศ์โชซ็อน แฮแทปรากฏมากในสถาปัตยกรรม เพราะเชื่อกันว่า มีอำนาจป้องกันเมืองฮันยัง (ปัจจุบัน คือ โซล) จากพิบัติภัยธรรมชาติ และรักษาความสงบเรียบร้อยของพลเมือง ฉะนั้น โซลจึงใช้แฮแทเป็นสัตว์สัญลักษณ์ประจำเมืองตั้งแต่ ค.ศ. 2009
อาลี อัชราฟ ดาวิเชียน
อาลี อัชราฟ ดาวิเชียน (علی‌اشرف درویشیان‎‎; 25 สิงหาคม ค.ศ. 1941 – 26 ตุลาคม ค.ศ. 2017) เป็นนักเขียนและนักวิชาการชาวอิหร่าน ภายหลังจากการสิ้นสุดอบรมวิทยาลัย ดาวิเชียนก็สอนในหมู่บ้านยากจน ใน กิลาน-อี-กฮาบ และ ซาห์ อาบาด (ปัจจุบันคือเมือง อิสลามาบาด)
มาร์เจน ซาสตราพี นักเขียนลูกครึ่งอิหร่าน-ฝรั่งเศส ได้กล่าวถึง ดาวิเชียน ว่า เขานิยายภาพ แพร์ซโพลิส  ดาวิเชียนเสียชีวิตที่โรงพยาบาลเมื่อวันที่ 26 ตุลาคม ค.ศ. 2017
คณะประพันธกรจรจัด
คณะประพันธกรจรจัด (文豪ストレイドッグス (Bungō Sutorei Doggusu)) เป็นซีรีส์มังงะญี่ปุ่น แต่งเรื่องโดยคาฟกา อาซางืริ และวาดภาพโดยซังโงะ ฮารูกาวะ ตีพิมพ์ในนิตยสารยังเอช นิตยสารมังงะแนวเซเน็งของสำนักพิมพ์คาโดกาวะโชเต็ง ตั้งแต่ปี พ.ศ. 2555 เป็นเรื่องราวเกี่ยวกับสมาชิกของ "สำนักงานนักสืบบุโซ" (สำนักงานนักสืบติดอาวุธ) กับความพยายามในการปกป้องโยโกฮามะจากมาเฟีย เรื่องราวส่วนใหญ่เน้นไปที่นาคาจิมะ อัตสึชิ ผู้มีพลังเหนือธรรมชาติเช่นเดียวกับสมาชิกคนอื่น ๆ ในสำนักงาน กับการปฏิบัติภารกิจต่าง ๆ ที่ได้รับมอบหมายจากสำนักงาน มังงะมีลิขสิทธิ์ในประเทศไทยโดยสำนักพิมพ์รักพิมพ์
คณะประพันธกรจรจัดได้รับการดัดแปลงเป็นไลต์โนเวลตีพิมพ์แล้วหลายเล่ม ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ คณะประพันธกรจรจัดได้รับการดัดแปลงเป็นอนิเมะโทรทัศน์โดยสตูดิโอโบนส์ ออกอากาศ 2 ฤดูกาลในปี พ.ศ. 2559 โดยฤดูกาลแรกออกอากาศตั้งแต่เดือนเมษายนถึงมิถุนายน พ.ศ. 2559 ฤดูกาลที่ 2 ออกอากาศตั้งแต่เดือนถึงธันวาคม พ.ศ. 2559 ภาพยนตร์อนิเมะ คณะประพันธกรจรจัด Dead Apple เข้าฉายเมื่อวันที่ 3 มีนาคม พ.ศ. 2561 อนิเมะฤดูกาล 3 ออกอากาศตั้งแต่เดือนเมษายนถึงมิถุนายน พ.ศ. 2562 อนิเมะฤดูกาลที่ 4 ออกอากาศตั้งแต่เดือนมกราคมถึงมีนาคม พ.ศ. 2566 อนิเมะฤดูกาลที่ 5 มีกำหนดออกอากาศในเดือนกรกฎาคม พ.ศ. 2566
ซีรีส์อนิเมะภาคแยก คณะประพันธกรจรจัด โฮ่ง! ออกอากาศตั้งแต่เดือนมกราคมถึงมีนาคม พ.ศ. 2564 ภาพยนตร์คนแสดง คณะประพันธกรจรจัด เดอะมูฟวี: บีสต์ ออกฉายในประเทศญี่ปุ่นในเดือนมกราคม พ.ศ. 2565
เรื่องย่อ
เรื่องราวของชายหนุ่มชื่อนาคาจิมะ อัตสึชิ หลังจากอัตสึชิถูกไล่ออกจากสถานเลี้ยงเด็กกำพร้า เขาได้บังเอิญไปหยุดยั้งการฆ่าตัวตายของนักสืบชื่อดาไซ โอซามุเพราะเข้าใจว่าดาไซกำลังจมน้ำในแม่น้ำ หลังจากได้พูดคุยกับดาไซ อัตสึชิจึงได้รู้ว่าตนเองมีพลังเหนือธรรมชาติที่สามารถแปลงร่างเป็นเสือขาวดุร้ายภายใต้แสงจันทร์และเป็นสาเหตุที่สถานเลี้ยงเด็กกำพร้าทรมานเขาและไล่เขาออกไปในอดีต ดาไซชักชวนอัตสึชิเข้าทำงานในสำนักงานนักสืบ ที่นั่นอัตสึชิได้พบกับผู้ใช้พลังพิเศษคนอื่นอีกหลายคนและได้ร่วมในการจัดการกับคดีและเหตุการณ์อันหลากหลายในเมืองโยโกฮาม่าอันเต็มไปด้วยผู้มีพลังเหนือธรรมชาติ อัตสึชิกลายเป็นเป้าหมายของสมาชิกของพอร์ตมาเฟีย โดยเฉพาะอาคุตางาว่า ริวโนะสุเกะ อดีตลูกศิษย์ของดาไซ เพราะอัตสึชิถูกตั้งค่าหัวไว้ในตลาดมืด
การพัฒนา
มังงะมีต้นกำเนิดมาจากความคิดของคาฟกา อาซางิริที่จะรวมนักประพันธ์ชื่อดังหลายคนมาวาดเป็นคนหนุ่มสาวที่มีพลังเหนือธรรมชาติ
โรม (ภาพยนตร์ชุดทางโทรทัศน์)
โรม เป็นซีรีส์ทางโทรทัศน์ประเภทดราม่าประวัติศาสตร์ โดยความร่วมมือของประเทศอเมริกา อังกฤษ และอิตาลี สร้างสรรค์โดย บรูโน่ เฮลเลอร์, จอห์น มิลเลียส และวิลเลียม เจ แมกโดนัลด์ ซีซั่นแรกเริ่มฉายทางช่อง HBOในประเทศอเมริกา ระว่างวันที่ 28 สิงหาคม ถึง 20 พฤศจิกายน 2005 และต่อมาก็ถูกนำฉายที่สหราชอาณาจักรทางช่อง BBC2ระหว่างวันที่ 2 พฤศจิกายน 2005 ถึงวันที่ 4 มกราคม 2006 และช่อง Rai Due ในอิตาลี ระหว่างวันที่ 17 มีนาคม 2006 ถึงวันที่ 28 เมษายน 2006 ซีซั่นสองฉายทางช่อง HBO ในอเมริกา ตั้งแต่วันที่ 14 มกราคม 2007 ถึงวันที่ 25 มีนาคม 2007
เรื่องราวในโรม บอกเล่าถึงช่วงเวลาทางประวัติศาสตร์ที่เต็มไปด้วยความขัดแย้งวุ่นวายโกลาหลในการเปลี่ยนแปลงจากระบอบสาธารณรัฐ สู่ระบอบจักรวรรดิ์ นำไปสู่สงครามกลางเมืองระหว่างพวกหัวรุนแรงกับพวกอนุรักษนิยม เนื้อเรื่องดำเนินผ่านตัวละครสองตัวคือ ลูเซียส วอรินัส และไตตัส พุลโล จากการขับไล่พวกกูลโดยซีซ่าร์จูเลียส ซีซาร์ ไปจนถึงการตายของมาร์ค แอนโทนี่มาร์ค แอนโทนี และการขึ้นครองราชบัลลังก์ของจักรพรรดิ์องค์แรก ออกุสตุส เรตติ้งของซีรีส์เรื่องนี้ถือว่าประสบความสำเร็จอย่างสูงทางช่อง HBO และช่อง BBCอีกทั้งยังได้รับความสนใจจากสื่อเป็นอย่างมากตั้งแต่เริ่มฉาย โรมยังได้รับรางวัลมากมาย และถูกเสนอชื่อเข้าชิงรางวัลหลากหลายสาขาจากทั้งสองซีซั่น เฮลเลอร์ พูดไว้ในเดือนธันวาคม 2008 ว่า โรม เวอร์ชันภาพยนตร์กำลังอยู่ในขั้นตอนการพัฒนาบท ซีรีส์เรื่องนี้ถูกถ่ายทำในหลายๆสถานที่ด้วยกัน แต่ส่วนใหญ่แล้ว ถ่ายทำในสตูดิโอซิเนซิตแต้ในอิตาลี
การถ่ายทำ
โรม เป็นความร่วมมือกันระหว่าง HBO และ BBC ใช้ทุนสร้างมากกว่า 100 – 110 ล้านดอลล่าส์สหรัฐฯ สำหรับถ่ายทำซีซั่นแรก จำนวน 12 ตอน ตอนละ 1 ชั่วโมง HBO ทุ่มงบไป 85 ล้านดอลล่าส์สหรัฐฯ และ BBC อีก 15 ล้านดอลล่าส์สหรัฐฯ โปรดักชั่นของโรม ถือว่าเป็นหนึ่งในโปรดักชั่นที่แพงมากที่สุดเป็นประวัติการณ์ของทีวีซีรีส์เลยทีเดียว ทุนสร้างถูกใช้ไปกับการสร้างฉากอันน่าตื่นตาตื่นใจ ซึ่งประกอบไปด้วยบ้านเรือนของชาวโรมันจำนวนหลายหลัง ฟอรั่ม และเขตเสื่อมโทรมอันกว้างใหญ่ของเมืองโรมโบราณ ส่วนที่สำคัญยิ่งของฉากเหล่านี้ถูกทำลายด้วยเพลิงไฟในเวลาต่อมา ซึ่งเผาไหม้ส่วนหนึ่งของสตูดิโอซิเนตซิตแต้ ไปเมื่อวันที่ 10 สิงหาคม 2007 จากการรายงานของ HBO เหตุเพลิงไหม้นี้เริ่มขึ้นหลังจากที่พวกเขาถ่ายทำซีซั่น 2 เสร็จสิ้นแล้ว ในซีรีส์นี้ยังได้ใช้ตัวประกอบมากมายที่ทำงานด้านนั้นเป็นอาชีพจริงๆ ยกตัวอย่างเช่น นักแสดงที่ปรากฏในซีรีส์ที่ทำงานเป็นคนขายเนื้อบนถนนในกรุงโรม ในชีวิตจริงเขาก็ทำอาชีพเป็นคนขายเนื้อจริงๆ
การตัดต่อ
BBC ได้ตัดสินใจตัดต่อ 3 ตอนแรกใหม่ใน season 1 ( กำกับโดยไมเคิล แอบเทด ทั้งหมด ) ให้รวมเหลือเพียง 2 ตอน BBC อ้างว่า เป็นเพราะผู้ชมในอังกฤษคุ้นเคยกับประวัติศาสตร์ของโรมมากกว่าคนอเมริกัน ดังนั้นการปูพื้นเรื่องราวที่มากเกินไปนั้นจึงไม่จำเป็น อย่างไรก็ตาม แอบเทดได้ออกมาอ้างว่า จุดมุ่งหมายที่แท้จริงที่ทำอย่างนั้นคือการเรียกเรตติ้งต่างหาก โดยการเพิ่มฉากรุนแรง และฉากร่วมเพศอย่างโจ๋ครึมเข้าไปมากขึ้น ในการให้สัมภาษณ์กับนิตยสาร Timesไมเคิล แอบเทดกล่าวว่า “ผมหัวเสียจริงๆเลยกับ BBC ที่ตัดรวมเอาสามตอนแรกของผมให้เหลือแค่สองตอน ทำอย่างนั้นน่ะ เท่ากับตัดเอาเรื่องราวทางการเมืองที่สำคัญๆไปเยอะเลยทีเดียวเชียว และที่ทำให้ผมโมโหอย่างมากก็คือการที่พวกเขาบอกผมว่า การตัดนั้นเป็นการตัดสินใจของ BBC เอง เพราะพวกเขาคิดว่าคนดูอังกฤษมีความรู้พื้นฐานทางประวัติศาสตร์เรียบร้อยแล้ว แต่นั่นมันจะให้คนดูติดตามเนื้อเรื่องได้ยากขึ้นล่ะมากกว่า”
การเผยแพร่
โรมเริ่มฉายที่สหรัฐฯ เมื่อวันที่ 24 สิงหาคม 2005 ทางช่อง Wadsworth Theatre ในลอสแอนเจลิส แคลิฟอร์เนีย HBO นำตอน “The Stolen Eagle” ออกฉาย และในสี่วันต่อมา ในวันที่ 28 สิงหาคม 2005 จากรายงานของระบบเรตติ้งนีลเซ่น ระบุว่า “The Stolen Eagle” มีผู้ชมทั้งสิ้น 3.8 ล้านคน และมากที่สุดคือ 8.9 ล้านคนในการออกฉาย 11 ช่อง และขึ้นไปแตะที่ตัวเลข 9.1 ล้านในวันอาทิตย์ หลังจากฉายไปได้แค่ 3 ตอนแรกเท่านั้น HBO ก็ออกมาประกาศว่าจะสร้างซีซั่น 2 ในปี 2006 เพื่อนำออกฉายในเดือนมีนาคม 2007 เมื่อซีซั่น 1 จบลง สรุปโดยรวมแล้ว ซีรีส์เรื่องนี้มีสถิติคนดูมากกว่า 7 ล้านคนต่อสัปดาห์เลยทีเดียวเฉพาะในอเมริกา ซีซั่น 2 พรีเมียร์ในวันที่ 14 มกราคม 2007 ด้วยการฉายตอนแรก เรียกผู้ชมได้ถึง 7.5 ล้านคน และตอนสุดท้ายออกฉายในวันที่ 25 มีนาคม 2007 ในอเมริกา ยอดตัวเลขทั้งหมดที่ HBO ใช้ในการโปรโมตซีรีส์เรื่องโรมคือ 10 ล้านดอลล่าส์สหรัฐฯ HBO ได้รับการสนับสนุนจากอินเทอร์เน็ต เบราว์เซอร์ Mozilla Firefox ในการใช้เครื่องหมายการค้าของซีรีส์เรื่องนี้ในการโปรโมท บริษัทที่ทำงานอยู่เบื้องหลัง Mozilla กับ HBO ได้ทำสกินให้ดาวน์โหลด สำหรับ Firefox เป็นธีมประจำรูปโรม
การยกเลิก
คริส อัลเบรชท์ ประธานกรรมการ HBO ออกมาแถลงเมื่อเดือนกรกฎาคม 2006 ว่า ซีซั่น 2 ของโรม จะเป็นซีซั่นสุดท้าย โดยกล่าวว่า ซีรีส์เรื่องนี้ ( ซึ่งถูกขนานนามโดย Broadcast & Cable ว่า “แพงหูฉี่” ) อยู่ภายใต้สัญญา 2 ปี กับ BBC ซึ่งคงจะเป็นเรื่องลำบากสำหรับ BBC ที่จะขยายสัญญาต่อไป เนื่องจากทุนสร้างของซีรีส์เรื่องนี้สูงมาก
เฮลเลอร์กล่าวว่า “ผมเพิ่งจะมารู้ว่าซีรีส์ถูกยกเลิกตอนที่กำลังเขียนซีซั่นสองมาได้ครึ่งทางแล้ว ที่ผมวางแผนไว้คือ ซีซั่นสองจะจบลงด้วยการตายของบรูตุส ซีซั่นสามกับสี่ เนื้อเรื่องจะดำเนินต่อไปที่อียิปต์ และซีซั่นห้าจะเป็นการลุกฮือของชาวยิวในปาเลสไตน์ แต่เพราะซีซั่นสองถูกตัดเป็นซีซั่นสุดท้ายแล้ว ผมเลยต้องรวบเอาซีซั่นสามกับสี่มาไว้ในซีซั่นสอง ซึ่งมันรวบรัดมากจริงๆ เมื่อมองว่าที่จริงแล้วยังมีอะไรอีกมากในประวัติศาสตร์ให้พูดถึง”
โรม เวอร์ชันภาพยนตร์
ในวันที่ 27 กุมภาพันธ์ 2008 จากการสัมภาษณ์ของ Movieweb.com นักแสดงเรย์ สตีเวนสัน ( รับบทไตตัส พุลโล ) กล่าวว่า โรมเวอร์ชันภาพยนตร์อยู่ในขั้นตอนการพัฒนา ซึ่งเฮลเลอร์กำลังเขียนบทอยู่ เฮลเลอร์ได้ออกมายืนยันในเรื่องนี้อีกทีในเดือนธันวาคม 2008 ว่ามี “การพูดถึงการสร้างเวอร์ชันภาพยนตร์” จริง
หาดทรายรี
หาดทรายรี เป็นหาดทรายแห่งหนึ่งในจังหวัดชุมพร บริเวณแนวชายหาดเป็นที่ตั้งของอนุสรณ์สถานของพลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์
ที่ตั้งของหาดทรายรี
หาดทรายรีอยู่บริเวณอ่าวชุมพร ห่างจากเขตเทศบาลเมืองชุมพรไปทางทิศตะวันออกเฉียงใต้ ตามทางหลวงหมายเลข 4119 และ 4098 ประมาณ 20 กิโลเมตร มีรถโดยสารวิ่งจากตัวเมืองถึงชายหาด
พูฒานีลกัณฐะ
พูฒานีลกัณฐะ (वूढानीलकण्ठ; Budhanilkantha) เป็นเทศบาลในอำเภอกาฐมาณฑุ จังหวัดพัคมตี ประเทศเนปาล จัดตั้งขึ้นในปี 2014 โดยรวมหมู่บ้านหัตติกาวฑะ (Hattigauda), ขัทกาภัทรกาลี, จปาลีภัทรกาลี, มหันกาล, พิษณุ (Bishnu), จุนิเขล และ กปัน เข้าด้วยกัน มีประชากร 15,421 คนในปี 2011
เกว็น ช็อตเวล
เกว็น ช็อตเวล (Gwynne Shotwell; โรว์ลี; เกิด 23 พฤศจิกายน พ.ศ. 2506) เป็นนักธุรกิจและวิศวกรชาวอเมริกัน เธอดำรงตำแหน่งประธานและประธานเจ้าหน้าที่ฝ่ายปฏิบัติการของสเปซเอ็กซ์ บริษัทขนส่งอวกาศสัญชาติอเมริกันซึ่งเธอรับผิดชอบการดำเนินงานประจำวันและการเติบโตของบริษัท
ในปี พ.ศ. 2563 ช็อตเวลได้รับการจัดอันดับให้เป็นผู้หญิงที่มีอำนาจมากที่สุดอันดับที่ 55 ของโลกโดย ฟอบส์ เธอมีชื่ออยู่ในรายชื่อ 100 บุคคลที่มีอิทธิพลมากที่สุดของนิตยสาร ไทม์ ประจำปี พ.ศ. 2563 อีกด้วย
ขุนส่า
ขุนส่า (17 กุมภาพันธ์ พ.ศ. 2477 – 26 ตุลาคม พ.ศ. 2550) มีชื่อจริงว่า จาง ซีฟู ( จาง ฉีฝู) และมีชื่อไทยว่า จันทร์ จางตระกูล เป็นอดีตผู้นำกองทัพเมิงไตซึ่งต่อสู้เพื่อเรียกร้องเอกราชให้แก่ชนกลุ่มน้อยชาวไทใหญ่ในพม่า และเป็นผู้ผลิตและค้าเฮโรอีนและฝิ่นรายใหญ่ของโลก โดยมีที่มั่นอยู่บริเวณสามเหลี่ยมทองคำ มีอิทธิพลอยู่ในเขตรัฐชานและว้า
ขุนส่ามีบิดาเป็นชาวจีน และมีมารดาเป็นชาวไทใหญ่ ชื่อนางแสงคำ ขุนส่าเคยตั้งกองกำลังใหญ่อยู่ที่บ้านหินแตก ในเขตตำบลเทอดไทย อำเภอแม่ฟ้าหลวง จังหวัดเชียงราย ตั้งแต่ พ.ศ. 2506 มีการก่อสร้างสิ่งอำนวยความสะดวกทั้งโรงพยาบาล วัด โรงเรียน และใช้ที่นี้เป็นฐานการผลิตเฮโรอีน จากฝิ่นที่ลักลอบนำเข้ามาจากรัฐชานและรัฐโยนก ส่งขายไปทั่วโลก
ในปี พ.ศ. 2512 ทางการพม่าจับตัวขุนส่าไปจำคุกด้วยข้อหาค้ายาเสพติด และได้รับการปล่อยตัวในปี พ.ศ. 2516 เพื่อแลกกับชีวิตของแพทย์ชาวโซเวียต 2 คน ที่กองกำลังของขุนส่าจับไปเป็นตัวประกัน ที่บ้านหินแตก จากเหตุการณ์ครั้งนั้น รัฐบาลไทยจึงมีนโยบายผลักดันกองกำลังขุนส่าออกนอกประเทศ ตำรวจตระเวนชายแดนของไทยได้เข้ากวาดล้างบ้านหินแตกเมื่อวันที่ 21 มกราคม พ.ศ. 2525
กองกำลังขุนส่าย้ายไปตั้งอยู่ฝั่งพม่า ที่บ้านหัวเมือง ตรงข้ามกับจังหวัดแม่ฮ่องสอน เปลี่ยนชื่อเป็นกองทัพรวมชาน (Shan United Army) และเข้าร่วมเป็นส่วนหนึ่งของสภาปฏิวัติไท (Tai Revolutionary Council) เมื่อ พ.ศ. 2528
โรตีตีซู
โรตีตีซู (roti tisu, roti tissue) เป็นโรตีแบบหนึ่งในมาเลเซีย รสหวาน เป็นโรตีจาไนแบบที่บางมาก เป็นที่นิยมในหมู่ชาวมามักทั้งในมาเลเซียและสิงคโปร์ นิยมใช้ห่อไส้ที่มีรสหวาน เช่น น้ำตาล สังขยา หรือกินกับไอศกรีม
ขุนส่า
ในปี พ.ศ. 2532 ทางการสหรัฐตั้งค่าหัวขุนส่าเป็นเงิน 2 ล้านดอลลาร์สหรัฐ เพื่อนำตัวขุนส่าไปดำเนินคดี หลังจากศาลสหรัฐสั่งฟ้องในข้อหาลักลอบนำเฮโรอีนจำนวน 1,000 ตัน เข้าประเทศ
ในเดือนมกราคม พ.ศ. 2539 ขุนส่าตกลงสวามิภักดิ์และส่งมอบอาวุธของกองทัพเมิงไตแก่ทางการพม่า เพื่อแลกเปลี่ยนกับการไม่ถูกส่งตัวเป็นผู้ร้ายข้ามแดนให้แก่สหรัฐ ขุนส่าถูกทหารพม่าควบคุมตัวให้อยู่ภายในบ้านพักในย่างกุ้ง ต่อมาได้ล้มป่วยด้วยโรคอัมพฤกษ์ ความดันโลหิตสูง และเบาหวาน จนกระทั่งเสียชีวิต เมื่อคืนวันที่ 26 ตุลาคม พ.ศ. 2550 อายุ 73 ปี
จาง จื่ออี๋
จาง จื่ออี๋ นักแสดงชาวจีนแผ่นดินใหญ่ ได้รับฉายาว่า กงลี่น้อย มีผลงานเด่นเรื่อง Crouching Tiger, Hidden Dragon และ Memoirs of a Geisha
ประวัติ
เกิดวันที่ 9 กุมภาพันธ์ พ.ศ. 2522 ที่กรุงปักกิ่ง พ่อเป็นข้าราชการ แม่เป็นครูอนุบาล  สอบเข้าโรงเรียนนาฏศิลป์ปักกิ่ง เรียนระบำพื้นบ้าน จากนั้นจึงสอบเข้าวิทยาลัยการแสดงแห่งชาติและจบปริญญาตรี
ผลงานด้านละครโทรทัศน์
{| class="wikitable sortable" ! ปี !! ชื่อละครโทรทัศน์ภาษาอังกฤษ !! ชื่อละครโทรทัศน์ภาษาจีน !! กำกับโดย !! รับบท
กูแบร์นดากาตาลุญญา
ประธานฌานาราลิตัตดากาตาลุญญาเป็นหัวหน้าฝ่ายบริหาร เขาหรือเธออาจแต่งตั้งมุขมนตรีขึ้นหนึ่งคนเพื่อให้เป็นผู้ช่วยหรือผู้ทำการแทนตนเองก็ได้ แต่หลังจากปี พ.ศ. 2549 ตำแหน่งดังกล่าวก็ถูกแทนด้วยตำแหน่งรองประธานฌานาราลิตัตดากาตาลุญญาซึ่งต้องผ่านความเห็นชอบจากสภานิติบัญญัติกาตาลุญญาก่อน มนตรีคนอื่น ๆ ก็มาจากการแต่งตั้งของประธานฌานาราลิตัตเช่นกัน ทั้งนี้ มนตรีไม่จำเป็นต้องเป็นสมาชิกสภานิติบัญญัติ และพวกเขามีสิทธิ์แทรกแซงการอภิปรายในสภาโดยอัตโนมัติ
ธรรมนูญการปกครองตนเองของกาตาลุญญากำหนดไว้ว่า สมาชิกที่อยู่ระหว่างการดำรงตำแหน่งของกูแบร์นดากาตาลุญญาจะไม่ถูกจับกุมจากความผิดที่ (ถูกสันนิษฐานว่า) ก่อขึ้นในแคว้นกาตาลุญญา ยกเว้นกรณีที่เป็นความผิดซึ่งหน้า โดยจะได้รับการพิพากษาในศาลยุติธรรมสูงสุดกาตาลุญญาหรือแผนกคดีอาญาของศาลสูงสุดสเปนเมื่ออยู่นอกแคว้นกาตาลุญญาเท่านั้น
สภานิติบัญญัติกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ด้วยมติเสียงข้างมาก 70 เสียงต่อ 10 เสียง มาเรียโน ราฆอย นายกรัฐมนตรีสเปนตอบโต้ด้วยการประกาศยุบสภานิติบัญญัติและสั่งปลดผู้บริหารกาตาลุญญาออกจากตำแหน่ง และกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน
มาริออ อานชิช
มาริออ อานชิช (Mario Ančić) เป็นนักเทนนิสชาวโครแอต ​เกิดเมื่อวันที่​ 30 มีนาคม พ.ศ. 2527 ณ เมืองสปลิต ประเทศยูโกสลาเวีย (ปัจจุบันคือประเทศโครเอเชีย) พ่อของเขาชื่อ สตีเป ทำกิจการเกี่ยวกับด้านห้างสรรพสินค้า คุณแม่ของเขาชื่อ นิลดา เป็นที่ปรึกษาด้านการเงิน
อานชิชจบการศึกษาจากคณะนิติศาสตร์ มหาวิทยาลัยสปลิต เขามีพี่ชาย 1 คน ชื่อ อิวิตซา อานชิช (Ivica Ančić) ซึ่งเคยเล่นเทนนิสอาชีพ และเป็นผู้ฝึกให้กับเขาในช่วงแรก ๆ ส่วนน้องสาวคนเล็กของเขาที่มีชื่อว่า ซาญา อานชิช (Sanja Ančić) ก็เป็นนักเทนนิสอาชีพเช่นเดียวกัน โดยมีอิวิตซา อานชิช เป็นผู้ฝึกให้เช่นเดียวกัน
อานชิชเริ่มเล่นเทนนิสเมื่ออายุได้ 7 ปี โดยมีสโมสรเทนนิสเมืองสปลิต (Tennis Klub Split) ตั้งอยู่ตรงข้ามบ้าน หลังจากที่เขาสามารถเอาชนะโรเจอร์ เฟเดอเรอร์ มือหนึ่งของโลก ได้ในการแข่งขันเทนนิสแกรนด์สแลม รายการวิมเบิลดัน พ.ศ. 2545 เขาจึงได้รับจึงได้รับการขนานนามชื่อเล่นในวงการเทนนิสว่า ซูเปอร์มาริโอ (Super Mario)
อ้างอิง
1984
โชกุน สันธนะพานิช
โชกุน สันธนะพานิช (เกิด 16 กุมภาพันธ์ พ.ศ. 2520) ชื่อเล่น โชกุน เป็นนักแสดงและนายแบบชายไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ
โชกุน สันธนะพานิช หรือ โชกุน  มีชื่อจริงว่า บรรเจิด สันธนะพานิช  เกิดวันที่ 16 กุมภาพันธ์ พ.ศ. 2520 ที่จังหวัดอุดรธานี หลังจากจบชั้นมัธยมศึกษาที่อุดรธานี  ได้เข้ามาศึกษาต่อที่มหาวิทยาลัยกรุงเทพ ระหว่างเรียนก็มีแมวมองไปพบเข้าจึงจับตัวไปแสดงมิวสิกวิดีโอให้ศิลปิน 2 พี่น้อง ราฟฟี่-แนนซี่  เคยคบหาดูใจกับนักแสดงสาว เอลิกา  พลอยอัมพร  แต่เลิกรากันไปภายหลัง
โชกุน สันธนะพานิช ได้เข้าร่วมรายการ The Adventure ภารกิจพิชิตโลก  รายการแนวเรียลลิตีผจญภัย โดยมี นีโน่ เมทนี บูรณศิริ เป็นเจ้าของโครงการ ทำรายการเพื่อที่จะนำดารา 8 คน เดินทางโดยรถยนต์ผ่าน 4 ประเทศ และ 1 เขตการปกครองตนเอง เริ่มตั้งแต่ไทย ลาว จีน ทิเบต เนปาล สู่เอเวอเรสต์เบสแคมป์ (Everest Base Camp) ผ่านความหนาวเย็น -30 องศาเซลเซียส บนยอดเขาเอเวอเรสต์ และฝ่าความร้อนกลางทะเลทรายของจีน บนเส้นทาง 15,000 กิโลเมตร โดยดาราที่ร่วมเดินประกอบไปด้วยศุภกรณ์ กิจสุวรรณ แอนดี้ เขมพิมุก มอริส เค อารียา สิริโสภา ภัครพร ภูวปัจฉิม สุนันท์ษา จิรมณีกุล และรุ้งลาวัลย์ โทนะหงษา
เขาสำเร็จการศึกษาระดับปริญญาโทจากคณะบริหารธุรกิจ มหาวิทยาลัยกรุงเทพธนบุรี
ลีเมอร์หางวงแหวน
ลีเมอร์หางวงแหวน หรือ ลีเมอร์หางปล้อง (อังกฤษ: Ring-tailed lemur) มีชื่อวิทยาศาสตร์ว่า Lemur catta เป็นชนิดของลีเมอร์ที่รู้จักกันอย่างก้าวขวาง ลักษณะทั่วไปเหมือนลีเมอร์ แต่มีลักษณะเฉพาะที่สำคัญคือส่วนหางเป็นลายปล้องสลับขาวกับดำ ลีเมอร์หางวงแหวนถูกประเมินเป็นสัตว์ใกล้สูญพันธุ์ตามบัญชีแดงไอยูซีเอ็นปี 2018
ลักษณะ
คือรูปร่างคล้ายลิง จมูกและปากยื่นคล้ายหมาจื้งจอก ดวงตากลมโต ขนตามร่างกายหนาและแน่น มีหางยาวเป็นพวงคล้ายกระรอก และมีลักษณะเฉพาะคือสีขน โดยบริเวณหลังหัวคลุมไปถึงหลัง และด้านนอกของขาหน้าและขาหลังมีสีเทาปนน้ำตาล ใบหูส่วนนอก หน้า คอ อก เชื่อมไปจนถึงจนถึงท้อง และด้านในของขาหน้าและขาหลังมีสีขาว รอบดวงตา ปลายจมูกและใบหูส่วนในเป็นสีดำ ส่วนหางเป็นลายปล้องสลับขาวกับดำชัดเจน โดยมีแถบขาวประมาณ 12 -13 แถบ แถบสีดำ 13 -14 แถบ ปลายหางเป็นแถบดำ น้ำหนัก 2.3-5.5 กิโลกรัม ความยาวจากปลายจมูกถึงโคนหาง 39 - 46 เซนติเมตร ความยาวหาง 56 - 63 เซนติเมตร
สภาพแวดล้อมและพฤติกรรม
ลีเมอร์หางวงแหวนเป็นสัตว์สังคม มักอยู่เป็นฝูงขนาดประมาณ 12 -25 ตัว สื่อสารระหว่างกันด้วยเสียงและกลิ่น อาศัยตามป่าเบญจพรรณ ป่าละเมาะ และป่าชายฝั่งแม่น้ำทางใต้และทางตะวันตกเฉียงใต้ของเกาะมาดากัสการ์ โดยอาศัยในพื้นที่ๆ สูงกว่าลีเมอร์ชนิดอื่น ออกหากินตามพื้นป่าและบนต้นไม้ในเวลากลางวัน กินทั้งพืชและสัตว์ โดยกินผลไม้และยอดไม้เป็นส่วนใหญ่ และกินยังดอกไม้ เปลือกไม้ ยางไม้บางชนิด กิ้งก่า นก แมลง และสัตว์ไม่มีกระดูกสันหลังอื่น ๆ เวลานั่งบนคบไม้จะปล่อยหางห้อยลงมา และเวลาเดินจะตั้งหางขึ้นโดยงอปลายหางคล้ายตะขอ อายุขัยเฉลี่ย 25-30 ปี ตัวผู้ลำดับสูงในฝูงมีโอกาสผสมพันธุ์กับตัวเมียหลายตัวมากกว่าตัวผู้ตัวอื่น โดยผสมพันธุ์ช่วงเดือนเมษายน ถึงมิถุนายน วงรอบปีละครั้ง ระยะตั้งท้อง 4-4.5 เดือน ออกลูกครั้งละ 1-2 ตัว และโตเต็มวัยเมื่ออายุ 2.5-3 ปี
ราชินีหมอลำ
ราชินีหมอลำ เป็นละครโทรทัศน์ไทยแนวมิวสิคัล-ลูกทุ่ง-ดราม่า สร้างจากบทประพันธ์-บทโทรทัศน์ของ บุตรรัตน์ บุตรพรหม
การสร้างเป็นละครโทรทัศน์
ครั้งแรกเมื่อปี พ.ศ. 2548 ผลิตโดย ซึ่งในความเป็นจริงแล้ว วรายุฑ มิลินทจินดา เป็นผู้จัดและคิดโปรเจกต์ละครเรื่องนี้ รวมถึงเป็นผู้คิดพล็อตเรื่องนี้ทั้งหมด เพียงแต่ไม่ได้เขียนบทละครเอง ลิขสิทธิ์ของละคร จึงตกไปอยู่กับ บุตรรัตน์ บุตรพรหม ซึ่งเป็นผู้เขียนบทประพันธ์และบทโทรทัศน์ ตามพล็อตเรื่องของ คุณ ไก่ วรายุฑ ซึ่งผลิตละครครั้งนั้น โดย บริษัท ฮูแอนด์ฮู จำกัด เขียนบทโทรทัศน์โดย บุตรรัตน์ บุตรพรหม กำกับการแสดงโดย ชูศักดิ์ สุธีรธรรม นำแสดงโดย จินตหรา สุขพัฒน์ และ ศิริลักษณ์ ผ่องโชค ทางช่อง 3 ถึง เวลา 20.20 - 22.05 น. ออกอากาศครั้งแรกเมื่อวันที่ 24 ตุลาคม – 26 ตุลาคม พ.ศ. 2548
และนำกลับมาสร้างใหม่อีกครั้งในปี พ.ศ. 2560 ผลิตโดย เดอะ วัน เอ็นเตอร์ไพรส์ และ ๙ แสนสตูดิโอ เขียนบทโทรทัศน์โดย บุตรรัตน์ บุตรพรหม, ศันสนีย์ ดุลยธนบดี หมายเหตุ : บุตรรัตน์ บุตรพรหม อดีตมีอาชีพนักเขียน เคยทำงานร่วมกับไก่วรายุฑ โดยเขียนบทละคร ราชินีหมอลำ ตามพล็อตเรื่องของคุณไก่ ร่วมกัน แต่ในปัจจุบันมีตำแหน่งบรรณาธิการของช่องวัน ด้วยฐานะที่เป็นเจ้าของบทละครตามลิขสิทธิ์ผู้เขียนบท ช่องวันจึงสามารถนำกลับมารีเมคได้ ทว่าเนื่องในกรณีที่เรื่องนี้เป็นแนวคิดของคุณไก่ วรายุฑ ทั้งหมด คุณ บุตรรัตน์ บุตรพรหม จึงได้ทำการขออนุญาตกลับทางคุณไก่แล้ว และคุณไก่ไม่ขัดข้องแต่อย่างใด แถมแว่วมาว่าคุณไก่จะข้ามช่องมาร่วมแจมละครเรื่องนี้กับช่องวันด้วยในบท เจ๊โส แต่ก็ไม่ได้มาเพราะต้นสังกัดของคุณไก่ ไม่ยินดีและไม่ยินยอม กำกับการแสดงโดย สถาพร นาควิไลโรจน์ นำแสดงโดย กมลชนก เขมะโยธิน,นิธิดล ป้อมสุวรรณ,หนึ่งธิดา โสภณ,ณัฏฐพัชร วิพัธครตระกูล และ เตือนใจ ศรีสุนทร โดยจะออกอากาศให้ชมทางช่องวัน ทุกวันจันทร์-วันอังคาร เวลา 20.30 - 21.50 น. โดยเริ่มออกอากาศตอนแรกวันที่ 10 มกราคม – 21 มีนาคม พ.ศ. 2560 ต่อจากละครร่างใหม่..หัวใจเดิม
งานสร้าง
เวอร์ชันปี 2548 ก่อนจะเริ่มถ่ายทำ ทางผู้จัด ไก่ วรายุฑ กับ บุตรรัตน์ บุตรพรหม ได้ตัดสินใจไปใช้ชีวิตคลุกคลีกับอยู่กับวงหมอลำที่ขอนแก่นกันเป็นอาทิตย์ เพื่อให้ได้ข้อมูลที่ถูกต้องตรงกับความเป็นจริงมากที่สุดในการมาเขียนบท โดยได้คณะหมอลำ ระเบียบวาทะศิลป์ มาร่วมแสดงด้วย
เวอร์ชันปี 2560 ทางผู้จัด ๙ แสน สตูดิโอ โดย สถาพร นาควิไลโรจน์ ได้ตัดสินใจก่อนในการถ่ายทำละครด้วยการลงไปเก็บรายละเอียดและข้อมูลเกี่ยวกับหมอลำในยุคปัจจุบันมาใช้กับละครให้ได้อรรถรสในการนำเสนอ และได้หมอลำจากคณะศิลปินภูไท ของ วีระพงษ์ วงศ์ศิลป์ มาร่วมฉากในละครเรื่องนี้ด้วย
การตอบรับ
ละครเรื่อง ราชินีหมอลำ เมื่อปี 2548 ถือได้ว่าเป็นละครที่ประสบความสำเร็จเป็นอย่างยิ่งในยุคนั้น และสามารถกอบกู้ความยิ่งใหญ่ของ ไก่ วรายุฑ กลับมาได้สำเร็จ (ก่อนหน้านั้นถือเป็นยุคมืดของ ไก่ วรายุฑ เพราะไม่มีความประสบความสำเร็จเลย แต่เรื่องนี้สามารถทวงบัลลังก์ความยิ่งใหญ่ของผู้จัดเลิศหรูอลังการอย่าง ไก่ วรายุฑ กลับมาได้) และเป็นการพิสูจน์ความสามารถทางการแสดงของ ศิริลักษณ์ ผ่องโชค ที่ตีบทบาทที่ตัวเองได้รับจนแตกกระจุย จนคนดูต่างยอมรับฝีมือทางการแสดงของ จอย ศิริลักษณ์ และรอติดขอบจอกันทั่วประเทศ
ละครเรื่อง ราชินีหมอลำ ปี 2560 ถือได้ว่าเป็นละครที่ประสบความสำเร็จพอสมควรด้วยเรตติ้งที่เปิดตัวสูง และได้ต่อยอดความสำเร็จด้วยการทำรายการ ราชินีหมอลำ อินคอนเสิร์ต และละครราชินีหมอลำกลับมาประสบความสำเร็จอีกครั้งเนื่องจากช่องวันหยิบมารีรันแบบมาราธอนทุกวันจันทร์-ศุกร์ เวลา 18.20-23.30 น. (เหตุผลของการหยิบมารีรันเนื่องจากเป็นช่วงไว้อาลัยรัชกาลที่ 9 ละครเรื่องใหม่ๆหยุดออกอากาศ 1 เดือน เลยหยิบละครของช่องวันที่ประสบความสำเร็จมาออกอากาศอีกครั้ง) โดยราชินีหมอลำสามารถทำเรตติ้งไปได้ถึง 5.1 (ในคืนที่ 19 ตุลาคม พ.ศ. 2560) ซึ่งเรตติ้งสูงกว่าละครรีรันของช่อง 3 และละครเรื่องใหม่ของช่อง 7 ในขณะนั้น และเรตติ้งนี้ยังสูงกว่าตอนออกอากาศครั้งแรกเมื่อต้นปีพ.ศ. 2560 อีกด้วย (เรตติ้งที่สูงที่สุดของราชินีหมอลำตอนออกอากาศครั้งแรกคือ 4.6)
วีระชัยศรีวณิก วรรณึกกุล
วีระชัยศรีวณิก วรรณึกกุล（Virachaisrivanig Vannukul) เกิดเมื่อวันที่ 21 มิถุนายน 2522 เริ่มอาชีพการแสดงเมื่ออายุ 25 ปี ก่อนผันตัวไปช่วยธุรกิจครอบครัว
ประวัติ
วีระชัยศรีวณิก วรรณึกกุล หรือ หนอ วีระชัย เป็นบุตรชายคนสุดท้องของ ดร.วีระชัย วรรณึกกุล นักธุรกิจผู้มีชื่อเสียงโด่งดังมากว่า 40 ปี จากการบริหาร สายการบินแอร์สยาม และ แอร์ลังกา เป็นผู้ที่ได้ชื่อว่าผู้พิชิตความล้มเหลว
หนอ วีระชัย เกิดวันพฤหัสที่ 21 มิถุนายน พ.ศ. 2522 ที่ โรงพยาบาลเซนต์หลุยส์ เรียนจบชั้นมัธยมที่โรงเรียนสตรีวิทยา2ก่อนไปจบการศีกษาปริญญาตรีที่มหาวิทยาลัยอัสสัมชัญและมหาวิทยาลัยเกริก ปัจจุบันได้รับทุนเรียนปริญญาโทคณะบริหารธุรกิจที่มหาวิทยาลัยชินวัตร
เริ่มต้นจากการเป็นนายแบบโฆษณาเมื่อปี 2543 ก่อนเบนเข็มมาสู่การทำงานดนตรี โดยมีผลงานฝากไว้ชื่อเพลงเพิ่งรู้ตัว ก่อนที่จะมาเล่นละครโทรทัศน์ภายใต้สังกัดของสถานีโทรทัศน์สีกองทัพบกช่อง 7
หนอเริ่มเล่นละครจากการแนะนำของคุณภาวิต หนึ่งในผู้เขียนบทของสถานีโทรทัศน์สีกองทัพบกช่อง 7
ภายหลังได้หันมาทำงานธุรกิจกับครอบครัว โดยเริ่มจากการเป็นผู้บริหารด้านการฝึกอบรมที่ บจก.เอเชียซิเคียวริตี้เมเนจเมนท์ โดยดำรงตำแหน่งผู้จัดการฝ่ายฝึกอบรมและผู้ช่วยประธานเจ้าหน้าที่ฝ่ายปฏิบัติการ ผู้ช่วยกรรมการผู้จัดการของ บจก.ไลน์คอร์ปอเรชั่น ผู้จัดการฝ่ายพัฒนาธุรกิจของ บจก.วีจี คอนซัลแตนท์ ก่อนมาดูแลธุรกิจด้านที่ปรึกษา และเป็นผู้ช่วยนายกสมาคมสถาบันที่ปรึกษาการจัดการแห่งประเทศไทย
เมื่อต้นปลายปี 2553 ได้ฝากผลงานภาพยนตร์แนวอีโรติกไว้เรื่องน้ำตาลแดง โดยเป็นนักแสดงนำในตอนชื่อคู่รักบนดาวโลก หากใครมีโอกาสได้ชมรายการโทรทัศน์จากสถานี Health Plus Channel ก็จะเห็นหนอ วระชัยเป็นพีธีกรประจำรายการ Sexy Night, Star Star และพลังใจ
ผลงานในปี 2554 นี้มีภาพยนตร์เรื่องขุนแผนจากค่าย 96Film และภาพยนตร์เรื่อง The Calling ที่เข้าฉายเฉพาะที่โรงภาพยนตร์ลิโด้มัลติเพล็กซ์
ปัจจุบัน หนอ วีระชัย ได้สมรสกับ ปู พรทิพย์ พูลสวัสดิ์ มีลูกสาวด้วยกัน 1 คนชื่อน้องลูกไหน โดยงานแต่งงานเป็นไปด้วยความเรียบง่ายโดยมีเฉพาะแค่ญาติและเพื่อนสนิทเท่านั้น
ของสะสมที่ หนอ วีระชัย รักที่สุดคือปืน โดย หนอ วีระชัย ได้ถูกปลูกฝังมาแต่เด็กว่าผู้ชายต้องให้ความปลอดภัย ปกป้องดูแลทรัพย์สิน ดูแลคนในครอบครัว และให้ความมั่นคงแก่คนในครอบครัวได้ โดยเรียนการยิงปืนจากคุณพ่อตั้งแต่ชั้นประถมศึกษาจนเคยชินมาจนปัจจุบัน
กรณีการก่อคดี
ในเย็นวันที่ 28 พฤศจิกายน 2560 หนอ วีระชัย กับพวกอีก 2 คนได้แอบอ้างตนเป็นเจ้าหน้าที่ป้องกันและปราบปรามยาเสพติด หรือ ป.ป.ส. เข้าบุกค้นร้านตกแต่งและซ่อมรถจักรยานยนตร์แห่งหนึ่งในย่านสายไหมโดยอ้างว่าเจ้าของร้านมีหมายจับคดีครอบครองยาเสพติดและฟอกเงิน จากนั้นได้ใส่กุญแจมือเจ้าของร้านและพาขึ้นไปค้นชั้นบน แต่พ่อของเจ้าของร้านได้กลับมา เมื่อผู้ก่อเหตุทราบว่าพ่อของเจ้าของร้านเป็นทหารจึงรีบถอดกุญแจมือ ซึ่งขณะเกิดเหตุกลุ่มผู้ต้องหาได้ถอดฮาร์ทดิสตัวบันทึกกล้องวงจรปิดไป แต่มีกล้องวงจรปิดอีกตัวสามาถบันทึกภาพกลุ่มผู้ต้องหาไว้ได้ รวมทั้งหลังเกิดเหตุผู้เสียหายได้ถ่ายภาพทะเบียนรถของกลุ่มผู้ต้องหาไว้ได้ จึงนำมาซึ่งการตามตัวมาดำเนินคดีและถูกจับกุมในที่สุด
ในเบื้องต้น หนอ วีระชัย กับผู้ร่วมก่อเหตุอีก 2 คนถูกแจ้งข้อหาร่วมกันบุกรุกยามวิกาล โดยใช้อาวุธปืน แอบอ้างเป็นเจ้าพนักงาน และกระทำการเป็นเจ้าพนักงานโดยตนเองไม่ได้เป็นเจ้าพนักงานที่มีอำนาจกระทำการนั้น พกพาอาวุธปืนไปในชุมชน หมู่บ้าน หรือทางสาธารณะโดยไม่ได้รับอนุญาต และกักขังหน่วงเหนี่ยว ก่อนจะควบคุมตัวไปฝากขังศาลมีนบุรี โดยท้ายคำร้องคัดค้านการประกันตัว
เด็กวัฒนธรรมที่สาม
เด็กวัฒนธรรมที่สาม (third culture kids) หรือ บุคคลวัฒนธรรมที่สาม (third culture individuals) คือคนที่ถูกเลี้ยงดูมาในวัฒนธรรมอื่นที่ไม่ใช่ของพ่อแม่หรือวัฒนธรรมของประเทศที่ถือสัญชาติของตน และยังอาศัยอยู่ในสภาพแวดล้อมที่แตกต่างกันในช่วงปีการพัฒนาการในวัยเด็ก โดยทั่วไปแล้วพวกเขาจะได้รับอิทธิพลทางวัฒนธรรมที่หลากหลายและมีความหลากหลายมากกว่าผู้ที่เติบโตมาในสภาพแวดล้อมทางวัฒนธรรมแบบใดแบบหนึ่ง คำนี้ใช้กับทั้งผู้ใหญ่และเด็ก โดยคำว่า เด็ก นั้นหมายถึงปีแห่งการพัฒนาการของแต่ละคน
เด็กวัฒนธรรมที่สามได้ย้ายไปมาระหว่างวัฒนธรรมก่อนที่จะมีโอกาสพัฒนาตัวตนและเอกลักษณ์ทางวัฒนธรรมของตนอย่างเต็มที่ วัฒนธรรมที่หนึ่งของบุคคลดังกล่าวหมายถึงวัฒนธรรมของประเทศที่พ่อแม่เป็นต้นกำเนิด วัฒนธรรมที่สองหมายถึงวัฒนธรรมที่ครอบครัวอาศัยอยู่ในปัจจุบัน และวัฒนธรรมที่สามหมายถึงโดยการรวมวัฒนธรรมจากประเทศบ้านเกิดของตัวเองเข้ากับวัฒนธรรมจากประเทศที่อาศัยอยู่ ไม่เกี่ยวข้องกับสองวัฒนธรรมแรก
เขื่อนดิน
เขื่อนดิน คือเขื่อนที่ก่อสร้างด้วยการถมดินบดอัดแน่น มีวัสดุหลักเป็นดินประเภททึบน้ำ
ประเภทของเขื่อนดิน
เขื่อนดินมี 2 ประเภท คือ
หลักการออกแบบเขื่อน
ในการออกแบบเขื่อนจะต้องพิจารณารายละเอียดดังต่อไปนี้ คือ
ขั้นตอนในการออกแบบเขื่อน
การออกแบบเขื่อนมีขั้นตอนโดยสังเขป ดังนี้
แหล่งข้อมูลอื่น
Presa d'augua Presa (hidráulica) ဆည်
เฉิน (นักร้อง)
คิม จง-แด (เกาหลี: 김종대; เกิด 21 กันยายน ค.ศ. 1992) รู้จักกันในชื่อที่ใช้ในวงการคือ เฉิน เป็นนักร้องนักแต่งเพลงชาวเกาหลีใต้ หนึ่งในสมาชิกและนักร้องเสียงหลักของบอยแบนด์เกาหลีใต้ EXO มียูนิตย่อย EXO-CBX ร่วมกับสมาชิกวงหลัก
อีกทั้งยังได้เข้าร่วมในโปรเจกต์กลุ่มนักร้องบัลลาด S.M. THE BALLAD ภายใต้ค่าย SM เอนเตอร์เทนเมนต์ เฉิน เป็นที่รู้จักกันในเรื่องของเสียงร้องที่โดดเด่นในฐานะนักร้องเสียงหลักภายในวง EXO และนอกจากกิจกรรมภายในวงนั้น เฉินเองก็ได้มีผลงานเพลงประกอบละครยอดฮิตที่ได้รับความนิยมมากมาย อาทิเช่น "Best Luck" ประกอบละครเรื่อง ถ้ารักกันมันก็โอเค (2014) และ "Everytime" ประกอบละครเรื่อง ชีวิตเพื่อชาติ รักนี้เพื่อเธอ (2016) เพลงที่สร้างปรากฏการณ์ความนิยมเป็นอย่างมากทั้งในประเทศไทยและทั่วโลก และในปี 2019 เดือนเมษายนที่ผ่านมา เฉินได้เริ่มต้นบทบาทการเป็นศิลปินเดี่ยวด้วยผลงาน EP มินิอัลบั้มชุด April, and a Flower ที่สามารถสร้างสถิติขึ้นไปอยู่อันดับที่ 2 บนชาร์ตอัลบั้มเพลงแกออนของเกาหลีใต้ ด้วยเพลงโปรโมทยอดนิยม "Beautiful Goodbye" ความนิยมของเขาคงอยู่ต่อเนื่องจนมินิอัลบั้มชุดที่ 2 Dear my dear ได้ถูกปล่อยออกมาภายในปีเดียวกันและคว้าอันดับ 1 บนชาร์ตอัลบั้มทันทีที่ปล่อยออกมา
2011–14: การเริ่มต้นอาชีพในวงการบันเทิง
เฉินได้เปิดตัวต่อสาธารณะชนครั้งแรกพร้อมกับ ไค และอดีตสมาชิกวง EXO ลู่หาน และ เทา ในรายการ Gayo Daejun ของสถานีโทรทัศน์ SBS ในวันที่ 29 ธันวาคม 2011 หลังจากนั้นก็ปรากฏตัวอีกครั้งในทีเซอร์เดบิวต์ของ EXO คลิปที่ 19 ที่ถูกปล่อยออกมาในวันที่ 21 กุมภาพันธ์ 2012
ในปี 2014 เฉินได้เข้าร่วมกับกลุ่มนักร้องบัลลาดของค่าย SM เอนเตอร์เทนเมนต์ นั่นก็คือ S.M. THE BALLAD ที่เกิดขึ้นครั้งแรกในปี 2010 ในอัลบั้มชุดที่ 2 เขาได้ร้องเพลงโปรโมทหลักของอัลบั้มเวอร์ชันภาษาจีน "Breath" ร่วมกับ จาง ลี่อิ่น, เพลง "When I Was... When U Were..." คู่กับ คริสตัล วง f(x) และยังได้ร้องเพลง "A Day Without You" ร่วมกับ จงฮย็อน รุ่นพี่ในค่ายเดียวกันซึ่งเป็นอดีตสมาชิกวงชายนี ซึ่งถือว่าเป็นรุ่นพี่ในวงการคนหนึ่งที่เขาเอ่ยว่าตัวเองนั้นชื่นชม โดยเฉินก็ยังได้แสดงการร้องเพลงพร้อมวงดนตรีสดร่วมกับคริสตัลและจงฮย็อนที่งาน S.M. The Ballad Joint Recital ในวันที่ 12 กุมภาพันธ์ อีกด้วย
ในเดือนกรกฎาคมปี 2014 เฉินได้ปล่อยเพลงเดี่ยวเพลงแรกของเขาเอง "Best Luck" เป็นเพลงประกอบหลักของละครโทรทัศน์สถานี SBS เรื่อง ถ้ารักกันมันก็โอเค ซึ่งเป็นละครที่มีสมาชิกวงอย่าง ดี.โอ. รับบทเป็นนักแสดงสมทบในเรื่องด้วยเช่นกัน และนอกจากนี้เอง เพลง "Best Luck" ก็ได้รับรางวัล "Best OST by a Male Artist" (เพลงประกอบยอดเยี่ยมโดยศิลปินชาย) และ "Best OST Song" (เพลงประกอบละครยอดเยี่ยม) ที่งานประกาศรางวัล So-Loved Awards ครั้งที่ 5 และงาน Seoul International Youth Film Festival ครั้งที่ 16 ตามลำดับ เฉินได้ถูกเชิญให้ไปเป็นนักร้องรับเชิญพิเศษเพื่อแสดงเพลงนี้ที่งานประกาศรางวัล APAN Star Awards ครั้งที่ 3 ในวันที่ 11 พฤศจิกายน ปี 2014 โดยเขาก็แสดงได้อย่างน่าชื่นชมด้วยการร้องสดอย่างไพเราะ
2015–ปัจจุบัน: กิจกรรมเดี่ยว และ EXO-CBX
ในปี 2015 เฉินได้ร่วมเขียนเนื้อเพลงเป็นครั้งแรกให้กับเพลง "Promise" ในอัลบั้มรีแพ็คกิจชุดที่ 4 ของ EXO  'EXODUS' ซึ่งเป็นการร่วมมือกับสมาชิกในวงคือ ชันย็อล และ เลย์ ในเดือนสิงหาคม ปี 2015 เขาก็ได้เดบิวต์ในฐานะนักแสดงมิวสิคัลครั้งแรกในบทบาท เบนนี ในเรื่อง In the Heights ภายใต้การผลิตของเครือบริษัท เอสเอ็ม เคาท์เจอร์แอนด์คอนเทนต์ (SM C&C) และนอกจากนี้เฉินก็ยังได้เข้าร่วมเป็นหนึ่งในผู้เข้าแข่งขันรายการแข่งขันทางดนตรีอย่าง King of Mask Singer ในรอบการแข่งที่ 11 ภายใต้ตัวตนของ "กีตาร์แมนในตำนาน" อีกด้วย
ในเดือนมกราคม ปี 2016 เฉินได้แสดงเพลง "Imagine" ของศิลปินชื่อดังในตำนาน จอห์น เลนนอน ร่วมกับนักเปียโนชื่อดังระดับโลก สตีฟ บาราคัตต์ ที่เซจองเซ็นเตอร์ ศูนย์ศิลปะการแสดง เพื่อเป็นส่วนหนึ่งในโครงการ "Imagine Project" จากองค์กรเพื่อเด็กแห่งสหประชาชาติยูนิเซฟ ในเดือนกุมภาพันธ์ ปี 2016 เฉินและนักร้องชาวเกาหลีใต้ พันช์ ได้ปล่อยเพลงดูเอทที่ชื่อว่า "Everytime" ร่วมกัน ซึ่งเป็นหนึ่งในเพลงประกอบหลักของละครโทรทัศน์สถานี KBS เรื่อง ชีวิตเพื่อชาติ รักนี้เพื่อเธอ เพลงนี้เปิดตัวอย่างน่าประทับใจบนชาร์ตเพลงแกออนรายสัปดาห์ด้วยอันดับสูงสุดบนชาร์ต คืออันดับที่ 1 ในเดือนเมษายน ปี 2016 เฉินและแรปเปอร์ชาวเกาหลีใต้ เฮซ ได้ร่วมกันปล่อยเพลง "Lil' Something" ซึ่งถูกเรียบเรียงโดย รยู แจ-ฮย็อน สมาชิกวง ไวบ์ ในสัปดาห์การปล่อยซิงเกิลสัปดาห์ที่ 9 ภายใต้โปรเจกต์ SM STATION ของบริษัท SM เอนเตอร์เทนเมนต์ ในเดือนสิงหาคม ปี 2016 เฉินได้ร่วมกับสมาชิกในวง ซิ่วหมิน และ แบ็กฮย็อน ร้องเพลงประกอบละครหลัก เพลง "For You" ให้กับละครโทรทัศน์สถานี SBS เรื่อง ข้ามมิติ ลิขิตสวรรค์ และได้ปล่อยเพลงที่เกิดจากความร่วมมือกับดีเจอเลสโซ่ในโปรเจกต์ SM STATION ที่ชื่อว่า "Years" ในเดือนถัดมาซึ่งก็คือเดือนตุลาคม และภายในช่วงปลายของเดือนตุลาคมนั้นเอง เฉิน, ซิ่วหมิน และ แบ็กฮย็อน ก็ได้รับการเปิดตัวภายใต้ซับยูนิตแรกอย่างเป็นทางการของวง EXO ซึ่งก็คือ EXO-CBX โดยยูนิตของทั้งสามคนนี้ได้เดบิวต์สู่สายตาสาธารณะชนครั้งแรกด้วยผลงานเพลงเอกซ์เทนเดดเพลย์ เพลง "Hey Mama!"
ในเดือนมกราคม ปี 2017 เฉินมีโอกาสได้ทำผลงานเพลงกับรุ่นพี่ที่ตัวเองปรารถนาจะร่วมงานด้วยนั่นก็คือวง ไดนามิค ดูโอ โดยการร่วมมือนี้ทำให้เกิดเพลง "Nosedive" ขึ้นมา เพลงนี้ได้ถูกปล่อยเป็นซิงเกิลแรกในการร่วมงานกันของศิลปินภายใต้โปรเจกต์ "Mixxxture"  และอันดับสูงสุดบนชาร์ตเพลงก็คืออันดับที่ 2 บนชาร์ตแกออน และในเดือนกุมภาพันธ์ ปี 2017 เฉินก็ได้มีโอกาสในการร้องเพลงประกอบละครโทรทัศน์อีกครั้ง โดยได้ร้องเพลงที่ชื่อว่า "I'm Not Okay" ให้กับละครโทรทัศน์สถานี MBC เรื่อง ปริศนาท้าให้รอด ที่มีสมาชิกวงอย่าง ชันย็อล รับบทเป็นนักแสดงสมทบในเรื่องด้วยนั่นเอง
ในเดือนกรกฎาคม ปี 2017 เฉินได้แสดงความสามารถทางด้านการเขียนเพลงอีกครั้งโดยการร่วมเป็นส่วนหนึ่งในทีมโปรดิวเซอร์เพลง "Touch It" และเพลงโปรโมทหลักจากอัลบั้มรีแพ็คกิจชุดที่ 4 ของ EXO ในขณะนั้น "Ko Ko Bop" เดือนพฤศจิกายนในปีเดียวกันเอง เฉินก็เป็นส่วนหนึ่งในการเขียนเนื้อเพลงอย่างต่อเนื่องในผลงานเพลง "Bye Babe" ซึ่งเป็นซิงเกิลจากโปรเจกต์ SM STATION ร่วมกับศิลปิน 10ซม เช่นเดียวกันกับเพลงในอัลบั้มวินเทอร์สเปเชียลของวง 'Universe ' เพลง "Lights Out"
ในวันที่ 8 มีนาคม ถัดมา ทางสังกัด SM เอนเตอร์เทนเมนต์ได้คอนเฟิร์มว่าเฉินกำลังอยู่ในขั้นตอนการเตรียมออกอัลบั้มเดี่ยวของเขาอยู่ ซึ่งมีกำหนดการปล่อยขายในวันที 1 เมษายน 6 โมงเย็นตามเวลาเกาหลีใต้ เพลงไตเติ้ลที่ใช้ในการโปรโมทมีชื่อว่า "Beautiful Goodbye" จากเพลงทั้งหมด 6 เพลงด้วยกันในมินิอัลบั้มบั้มชุดแรกที่ชื่อ April, and a Flower ต่อมาในวันที่ 29 สิงหาคม ก็ได้มีการประกาศคัมแบ็คอัลบั้มเดี่ยวชุดที่ 2 ของเฉินอีกครั้ง ในวันที่ 1 ตุลาคมภายในปีเดียวกัน โดยมีชื่อว่า Dear my dear อัลบั้มชุดนี้ของเฉิน สามารถเดบิวต์ขึ้นอันดับที่ 1 บนชาร์ต iTunes ใน 36 ประเทศทั่วโลกด้วยกัน
เหตุการณ์ต่าง ๆ
เฉินมักจะคลุกคลีอยู่กับวงการการบริจาคช่วยเหลือผู้อื่นอยู่เสมอ ด้วยอายุที่ยังน้อยแต่กลับรู้จักการให้ที่ยิ่งใหญ่และไม่มีที่สิ้นสุด การกระทำแบบนี้จึงทำให้เขาถูกชื่นชมผ่านสื่อและผู้คนมากมาย ส่งเสริมภาพลักษณ์หนึ่งในไอดอลที่เป็นตัวอย่างที่ดีจากกลุ่มนักร้องวัยรุ่นในปัจจุบัน
เฉินได้ประกาศเข้าพิธีวิวาห์กับแฟนสาวนอกวงการผ่านทางจดหมายที่เขียนด้วยลายมือในวันที่ 13 มกราคม ปี 2020 โดยงานแต่งงานนั้นถูกจัดขึ้นแบบส่วนตัว ไม่ทราบวันที่แน่ชัด มีเพียงครอบครัวและคนสนิทของทั้งสองฝ่ายเข้าร่วมเท่านั้น และนอกจากนี้เฉินยังได้แจ้งอีกด้วยว่าแฟนสาวของเขานั้นกำลังตั้งครรภ์อยู่ บุตรคนแรกซึ่งเป็นลูกสาวของเฉินเกิดในวันที่ 29 เมษายน ในปีเดียวกัน
แยกลำสาลี
แยกลำสาลี เป็นสี่แยกจุดตัดถนนศรีนครินทร์ กับถนนรามคำแหง ในพื้นที่เขตบางกะปิ กรุงเทพมหานคร อยู่ใกล้เคียงกับคลองแสนแสบ และห้างสรรพสินค้าเดอะมอลล์บางกะปิ
โดยแยกลำสาลี เป็นทางแยกที่มีการจราจรติดขัดและคับคั่งที่สุดแห่งหนึ่งในกรุงเทพมหานคร
ระบบขนส่งมวลชน
ปัจจุบันบริเวณแยกลำสาลีมีรถไฟฟ้าที่กำลังก่อสร้างอยู่ 2 สาย คือ รถไฟฟ้าสายสีเหลือง ซึ่งจะวิ่งยกระดับตามแนวถนนศรีนครินทร์ และรถไฟฟ้ามหานคร สายสีส้ม ซึ่งจะวิ่งใต้ดินตามแนวถนนรามคำแหง และทั้ง 2 สายนี้จะมาเชื่อมต่อกันที่สถานีแยกลำสาลี นอกจากนี้ยังจะมีแผนเชื่อมต่อกับรถไฟฟ้าสายสีน้ำตาลในอนาคตอีกด้วย
ชิเงรุ อาโอยามะ
ชิเงรุ อาโอยามะ (เกิด 27 เมษายน ค.ศ. 1969) เป็นนักวอลเลย์บอลชาวญี่ปุ่น เคยเข้าร่วมการแข่งขันโอลิมปิกฤดูร้อน 1992
อารัน
อารัน (อารันและAran) หรือ อะรัน (Aran) มีชื่อทางการเดิมว่า บัลดารัน (อารัน: Val d'Aran) เป็นเขตการปกครองที่มีฐานะเป็น "หน่วยดินแดนพิเศษ" ทางตอนเหนือสุดของจังหวัดแยย์ดา แคว้นกาตาลุญญา ประเทศสเปน ครอบคลุมบริเวณหุบเขาอารันซึ่งมีเนื้อที่ 620.47 ตารางกิโลเมตร (239.56 ตารางไมล์) ในเทือกเขาพิเรนีส ดินแดนนี้เป็นหนึ่งในพื้นที่สองแห่งของสเปนแผ่นดินใหญ่ (และเป็นพื้นที่แห่งเดียวของกาตาลุญญาแผ่นดินใหญ่) ที่ตั้งอยู่ทางด้านเหนือของเทือกเขา
อารันมีอาณาเขตจรดฝรั่งเศสทางทิศเหนือ จรดแคว้นอารากอนทางทิศตะวันตก และจรดเทศมณฑลอัลตาริบาโกร์ซาและปัลยัสซูบิราของแคว้นกาตาลุญญาทางทิศใต้และทิศตะวันออกตามลำดับ เมืองหลักของอารันคือบิเอ็ลยอซึ่งมีประชากรจำนวน 5,474 คน (พ.ศ. 2557) ในขณะที่ประชากรทั้งหมดของอารันมีจำนวน 9,991 คน (พ.ศ. 2557) ข้อมูลจากสำมะโนภาษาศาสตร์ พ.ศ. 2544 ระบุว่า ประชากรส่วนใหญ่ในอารันพูดภาษาสเปนเป็นภาษาแม่ (ร้อยละ 38.78) รองลงมาพูดภาษาอารัน (ร้อยละ 34.19) และภาษากาตาลา (ร้อยละ 19.45) เป็นภาษาแม่ ส่วนประชากรอีกร้อยละ 7.56 พูดภาษาอื่นเป็นภาษาแม่ ผู้พูดภาษาอื่น ๆ ที่ไม่ใช่ภาษาอารันซึ่งเป็นภาษาประจำถิ่นมักเป็นผู้ที่เกิดนอกหุบเขาอารันหรือเป็นลูกหลานของพวกเขา
กีฬาฟุตบอลในกีฬาแห่งชาติครั้งที่ 44
กีฬาฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลโรงเรียนกีฬาจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 10–20 ธันวาคม พ.ศ. 2558
ตุลสี เคาฑา
ตุลสี เคาฑา (Tulsi Gowda) เป็นนักสิ่งแวดล้อมชาวกรณาฏกะ ประเทศอินเดีย ผู้รับรางวัลปัทมศรีของรัฐบาลอินเดียในปี 2020 เธอปลูกต้นอ่อยพืชมากกว่า 30,000 ต้น และทำหน้าที่ดูแลอนุบาลต้นไม้ในกรมป่าไม้ของอินเดีย เธอมีส่วนร่วมอย่างมากมายในการอนุรักษ์และพิทักษ์ป่าไม้ของอินเดีย  เธอสามารถจดจำลักษณะต่าง ๆ ของต้นไม้ได้ จนได้รับการขนานนามเป็น "สารานุกรมป่าไม้"   นอกจากนี้ ความรู้เกี่ยวกับต้นไม้จำนวนมากของเธอทำให้เธอได้รับการยกย่องในชนเผ่าเป็น "เทวีของต้นไม้"
ยูโกะ อะระกิดะ
ยูโกะ อะระกิดะ (荒木田 裕子, Arakida Yūko; เกิด 14 กุมภาพันธ์ ค.ศ. 1954) เป็นนักวอลเลย์บอลหญิงชาวญี่ปุ่นซึ่งชนะเลิศในการแข่งขันโอลิมปิก ปัจจุบันเป็นประธานกรรมการกรีฑาในสภาโอลิมปิกเอเชีย (Athlete's Committee of the Olympic Council of Asia)
เธอเป็นสมาชิกทีมญี่ปุ่นที่ชนะการแข่งขันโอลิมปิกเมื่อ ค.ศ. 1976
ในเดือนกุมภาพันธ์ ค.ศ. 2012 เธอได้รับแต่งตั้งเป็นผู้อำนวยการฝ่ายกีฬาในการเสนอตัวเป็นเจ้าภาพโอลิมปิก ค.ศ. 2020 ของกรุงโตเกียว
การลงประชามติว่าด้วยสถานภาพของซินต์เอิสตาซียึส พ.ศ. 2557
การลงประชามติว่าด้วยสถานภาพของซินต์เอิสตาซียึสจัดขึ้นในวันที่ 17 ธันวาคม พ.ศ. 2557 เมื่อเกิดการยุบเนเธอร์แลนด์แอนทิลลีสใน พ.ศ. 2553 ซินต์เอิสตาซียึสจึงกลายเป็นทบวงการเมืองของเนเธอร์แลนด์ แม้ว่าจะไม่ใช่สถานะที่โหวตไว้ก็ตาม นั่นทำให้การลงประชามติใน พ.ศ. 2557 ได้รับการสนับสนุนว่าเป็นแนวทางแก้ปัญหานี้ แม้ว่าผู้ลงคะแนนส่วนใหญ่เลือกที่จะเพิ่มสถานะปกครองตนเองภายในราชอาณาจักรเนเธอร์แลนด์ สัดส่วนของผู้มาใช้สิทธิกลับมีน้อยกว่าจำนวนที่จำเป็นสำหรับการลงประชามติที่มีผลผูกพัน (จำนวนขั้นต่ำคือ 60%)
คำถาม
ผู้มีสิทธิเลือกตั้งจะมีทางเลือก 4 รูปแบบ:
Post hoc ergo propter hoc
Post hoc ergo propter hoc (จากภาษาละตินแปลว่า  "เกิดหลังจากสิ่งนี้  ดังนั้น  จึงเกิดเพราะสิ่งนี้") เป็นเหตุผลวิบัติเชิงตรรกะ  (logical fallacy)  ที่ชี้เหตุอย่างไม่น่าเชื่อถือ  โดยกล่าวว่า "เนื่องจากเหตุการณ์ ข ติดตาม เหตุการณ์ ก ดังนั้น ข จึงเกิดขึ้นเพราะ ก" ่บ่อยครั้งเรียกสั้น ๆ ว่า post hoc และต่างจากเหตุผลวิบัติแบบ cum hoc ergo propter hoc (จากภาษาละตินแปลว่า เกิดขึ้นกับสิ่งนี้  ดังนั้น  จึงเกิดขึ้นเพราะสิ่งนี้) ซึ่งจัดเป็นเหตุผลวิบัติเพราะว่า "การมีสหสัมพันธ์ไม่ได้ชี้ว่าอะไรเป็นเหตุ" และเป็นเหตุการณ์ที่สองสิ่งเกิดขึ้นพร้อม ๆ กัน หรือว่าลำดับที่เกิดขึ้นไม่มีนัยสำคัญหรือไม่ชัดเจน post hoc เป็นความผิดพลาดที่เกิดขึ้นได้ง่ายเพราะว่า ลำดับการเกิดขึ้นเป็นองค์ประกอบหนึ่งในการชี้เหตุ นี้เป็นเหตุผลวิบัติเพราะว่ามีการสรุปโดยอาศัยลำดับการเกิดขึ้นของเหตุการณ์เท่านั้น โดยที่ไม่ได้ใส่ใจในองค์ประกอบอื่น ๆ ที่อาจจะปฏิเสธความเป็นเหตุผลนั้น
รูปแบบ
post hoc สามารถกล่าวได้ตามแบบนี้
แต่ถ้าเหตุการณ์ ข เป็นสิ่งที่ไม่น่าพึงใจ รูปแบบนี้อาจกล่าวโดยกลับกันได้ว่า  ถ้าหลีกเลี่ยง ก ได้  ข ก็จะไม่เกิดขึ้น
ตัวอย่าง
"ผมอดคิดไม่ได้ว่า คุณก่อปัญหานี้ (เพราะ) เราไม่เคยมีปัญหาอะไร ๆ กับเตาทำความร้อนจนกระทั่งคุณย้ายเข้ามาอยู่ในอะพาร์ตเมนต์นี้" คือผู้จัดการของอาคารที่อยู่นี้ ไม่ได้แสดงเหตุผลอื่นนอกจากลำดับเหตุการณ์ที่เกิดขึ้นเกี่ยวกับการย้ายเข้ามาอยู่ของผู้เช่า แล้วเข้าไปสรุปว่า การย้ายเข้ามาอยู่ของผู้เช่าเป็นเหตุเกิดของความเสียหายของเตาทำความร้อน
ในสื่อ
ในตอน "Fortune (ฟอจูน)" ของซีซัน 10 ในละครชุดสมอลล์วิลล์ คุณหมอแฮมิลตัน เมื่อกำลังถูกทรมานโดยอะโมส ฟอจูนเพื่อเค้นถามข้อมูล  ได้กล่าวถึงเหตุผลวิบัตินี้แล้วอธิบายความหมาย
สหพันธ์เอธิโอเปียและเอริเทรีย
สหพันธ์เอธิโอเปีย-เอริเทรีย เป็นพันธมิตรระหว่างอดีตอาณานิคมเอริเทรียของอิตาลีกับจักรวรรดิเอธิโอเปีย ก่อตั้งขึ้นเนื่องจากการสละสิทธิ์และกรรมสิทธิ์ของอิตาลีในการครอบครองดินแดนในแอฟริกา ซึ่งรวมถึงดินแดนหรืออาณานิคมที่จัดตั้งขึ้นทั้งหมดซึ่งมีผลบังคับใช้โดยสนธิสัญญาปารีสปี 1947 ชะตากรรมของเอริเทรียขึ้นอยู่กับอุดมคติทางการเมือง สังคม และเศรษฐกิจมากมายของชาวเอริเทรีย ซึ่งมีตั้งแต่ฝ่ายซ้ายที่นิยมแยกตัวเป็นเอกราช กลุ่มอนุรักษ์นิยมที่นิยมระบอบจักรวรรดิของเอธิโอเปีย ในความพยายามที่จะประกาศเอกราชสูงสุดแก่เอริเทรียภายใต้รัฐธรรมนูญที่เอริเทรียดูแลจัดการและการเลือกตั้งของรัฐบาล โดยมติ 390 (A) ของสหประชาชาติได้วางแผนที่จะนำสวัสดิการดังกล่าวไปใช้กับบุคคลที่จะต้องบังคับใช้
ภูมิหลัง
เอริเทรียอยู่ภายใต้การควบคุมของอังกฤษในเดือนเมษายน 1941 ซึ่งอีกไม่นานจะถูกเรียกว่า British Administration ในปี 1949 และดำเนินการปกครองต่อไปจนถึงการปลดปล่อยสหพันธ์ในวันที่ 15 กันยายน 1952 พร้อมกับการลงนามในการยกเลิกอำนาจ ประกาศ หลังจากการปฏิบัติตามสนธิสัญญาสันติภาพกับอิตาลีซึ่งมีผลบังคับใช้เมื่อวันที่ 15 กันยายน 1947 คณะกรรมาธิการสืบสวนทั้งสี่แห่งได้รับมอบหมายให้ทำการไต่สวนภายในในเอริเทรียเพื่อกำหนดวิธีการปกครองที่มีประสิทธิภาพสูงสุดหลังจากการแยกตัวกับอาณานิคมอิตาลี คณะกรรมาธิการดังกล่าวคิดขึ้นโดยประเทศมหาอำนาจในขณะนั้น ได้แก่ สหราชอาณาจักร สหภาพโซเวียต สหรัฐอเมริกา และฝรั่งเศส ซึ่งถ้าไม่สามารถหาข้อสรุปร่วมกันได้ภายในระยะเวลาหนึ่งปี อ้างถึงที่อื่น สมัชชาใหญ่ได้กำหนดคณะกรรมาธิการแห่งสหประชาชาติสำหรับเอริเทรียเพื่อพิจารณาเพิ่มเติมในเดือนพฤศจิกายน 1947 โดยใช้การปรึกษาหารือและคำแนะนำของรัฐบาลระหว่างประเทศเกี่ยวกับสถานะของเอริเทรีย รายงานดังกล่าวนำเสนอในการประชุมสมัยที่ห้าของสหประชาชาติ ซึ่งสมัชชาใหญ่เห็นชอบ มติที่กำหนดโดยความคิดของพม่าและแอฟริกาใต้ตามสหพันธ์ระหว่างเอธิโอเปียและเอริเทรีย หลังจากเซสชันนี้ ร่างรัฐธรรมนูญของเอริเทรียบนพื้นฐานของการอ้างสิทธฺ์ในระบอบประชาธิปไตยจะถูกร่างและศึกษาและรับรองโดยสมัชชาเอริเทรียรวมถึงกฎหมายของรัฐบาลกลางที่จะรวมเป็นรัฐธรรมนูญของรัฐบาลกลาง ขั้นตอนสุดท้ายของการดำเนินการคือการได้รับสัตยาบันจากจักรพรรดิแห่งเอธิโอเปียทั้งจากรัฐธรรมนูญและกฎหมายของรัฐบาลกลาง นายเอดูอาร์โด อันเซ มาเตียนโซ กรรมาธิการ รายงานกลับไปยังสมัชชาใหญ่สมัยที่ 7 ในเดือนธันวาคม 1947 โดยได้รับคะแนนนิยมเป็นเอกฉันท์